Fond za zaštitu depozita

Podgorica, 02.02.2017. godine

**Održana XXV sjednica Upravnog odbora Fonda za zaštitu depozita**

Upravni odbor Fonda za zaštitu depozita održao je dvadeset petu sjednicu, kojom je predsjedavao predsjednik Upravnog odbora Fonda Darko Bulatović.

Upravni odbor Fonda je danas razmotrio i usvojio Pravilnik o izmjeni Pravilnika o koeficijentima složenosti poslova za direktora i zaposlene u Fondu za zaštitu depozita. Usvojene izmjene su u skladu sa odredbama Zakona o izmjenama i dopunama Zakona o zaradama zaposlenih u javnom sektoru ("Službeni list CG", broj 83/16). Rok za usaglašavanje akata sa Zakonom o zaradama zaposlenih u javnom sektoru je 01.03.2017. godine.

Upravni odbor Fonda je razmotrio i usvojio Odluku o usvajanju Izvještaja Popisne komisije Fonda za zaštitu depozita za 2016. godinu.

Upravni odbor Fonda je danas razmotrio izvještaj o visini ukupnih depozita, visini garantovanih depozita, obračunu i naplati redovne premije i stanju sredstava Fonda na dan 31.12.2016. godine. Konstatovano je da ukupna sredstva Fonda na 31.12.2016. godine iznose 80,9 miliona eura. Ukupni depoziti iznose 2,88 milijardi eura i bilježe rast od 1,4% u odnosu na 31.10.2016. godine. Garantovani depoziti u istom periodu bilježe rast od 2,56% i iznose 1,26 milijardi eura.

Upravni odbor Fonda je na današnjoj sjednici razmotrio i druga tekuća pitanja iz svoje nadležnosti.